Pouteria viridis

Ti Pouteria viridis ket ti sebbangan ti agsabsabong a mula iti pamilia ti Sapotaceae nga ammo iti kadawyan a nagan iti Ingles iti green sapote.

Dagiti sabali a nagan iti ket mairaman ti red faisan, white faisan (Belis), zapote blanco, zapote rojo, zapote de castilla, zapote de montana (Costa Rica), zapote verde, zapote injerto (Costa Rica, El Salvador, Honduras), injerto verde (Guatemala), zapotillo calenturiento (Honduras), zapote amarillo, zapote mico, zapote real (Nicaragua), chulul (Mehiko),Lim, T. K. Pouteria viridis. Edible Medicinal and Non-Medicinal Plants: Volume 6, Fruits. Springer. 2013. yashtul, mameicito (pagsasao nga Espaniol),Janick, J. and R. E. Paull. The Encyclopedia of Fruits and Nuts. CABI. 2008. pg. 843. chul (pagsasao a Mam), ixulul (Jacalteco), raxtulul (pagsasao a Poqomchi'), tulul (pagsasao a Tz’utujil), ken sapota zalená (Tseko).

 Pannakaiwarwaras ken habitat 
Daytoy a sebbangan ket patneng iti Mehiko ken Tengnga nga Amerika. Ti masna a habitatna ket mairaman dagiti tropikal a bakir. Daytoy ket mabirukan kadagiti nangatngato nga altitud iti nalamiis, nadam-eg a rehion, ken saan a makaunoy iti napudot wenno nalamiis a kondision.

 Deskripssion 
Daytoy a mula ket maysa a kayo a kadawyan nga agtubo iti 12 aginggana iti 24 a metro iti katayag, ngem ammo met a makaaboty iti 40 a metro. Daytoy ket matinnag ti bulong wenno kankanayon a berde. Dagiti ubing a sanga ket naabonganda kadagiti kayumanggi a dutdot. Agririmpuok dagiti bulong iti ungto dagiti agsabsabong a sanga ket agsinnublat a naurnos kadagiti di agsabsabong a sanga. Kaslada timmirad iti sukog ket addaan kadagiti nalamuyot  nga igid, ken agrukod aginggana iti 25 a sentimetro iti kaatiddog babaen ti 7 a kaakaba. Nadutdotan iti babana. Dagiti inploressensia ket rimpuok dagiti 2 aginggana iti 5 a sab ong. Kasla tubo ti sabong, agarup a maysa a sentimetro iti kaatiddog, ken marapuraw wenno maraderosas iti maris. Ti bunga ket aginggana iti 12.5 a sentimetro iti kaatiddog babaen ti 8 a kaakaba. Daytoy ket addaan iti berde wenno duyaw a bukel, sagpaminsan a mamarisan bassit iti maralabbasit kayumanggi, ken ti marakayumanggi narangha wenno maris-salmon a lasag. Ti bunga ket aglaon iti maysa wenno dagiti dua a dakkel a nasileng a kayumanggi a bukel, ti tunggal maysa ket aginggana iti 5 a sentimetro iti kaatiddog.

 Dagiti nagibasaran 

viridis